कार्तिक शिवकुमार

कार्तिक शिवकुमार (जन्म:२५ मे, १९७७), उर्फ कार्ती हे एक तमिळ चित्रपटांमधील अभिनेते आहेत. कार्ती हे ज्येष्ठ अभिनेते सिवकुमार यांचा सर्वात धाकटा मुलगा असून,  सूर्या सिवकुमार व ब्रिंदा ही  त्यांची भावंडे आहेत. तर  तमिळ अभिनेत्री ज्योतिका ही त्यांची  मेव्हणी आहे. कार्तिक यांनी आपल्या कारकिर्दीची सुरुवात आयुद एळुदु (२००४) या चित्रपटातील छोट्याशा भूमिके पासून केली. त्यानंतर त्यांनी पारुथिवीरन (२००७) मध्ये प्रमुख भूमिका साकारली. तीन वर्षांच्या विश्रांती नंतर, त्यांनी पुन्हा एकदा आयराथिल ओरवुआन, पैया आणि नान महान अल्ला सारख्या चित्रपटांमध्ये भूमिका साकारल्या, हे तिन्ही चित्रपट २०१० मध्ये प्रदर्शित झाले. त्यानंतर त्यांनी सिरुथाई (२०११), सगुनी (२०१२), ॲलेक्स पांडियन (२०१३), ऑल इन ऑल अढागू राजा (२०१३) आणि बिरियानी (२०१३) यांसारख्या चित्रपटांमध्ये काम केले.

इवलेसे|कार्तिक (२०१७)

 वैयक्तिक जीवन 
कार्तीचा जन्म २५ मे १९७७ रोजी मद्रास (सध्याचे चेन्नई), येथे तमिळ अभिनेता शिवकुमार आणि त्यांची पत्नी लक्ष्मी यांच्या पोटी झाला. त्यांना दोन भावंडे आहेत; एक मोठा भाऊ, सूर्या, जो कार्तीच्या चित्रपट कारकिर्दी  पूर्वीपासून एक स्थापित अभिनेता असून एक धाकटी बहीण, ब्रिंदा , जी तमिळ चित्रपटसृष्टीत गायिका आहे. तमिळ चित्रपट अभिनेत्री ज्योतिका ही कार्तीची मेहुणी आहे.

 सामाजिक कार्य 
कार्ती अनेक धर्मादाय संस्था आणि सामाजिक सेवा कार्यात सहभागी आहेत. त्यांच्या ३१ व्या वाढदिवशी, त्यांनी त्यांच्या चाहत्यांना कल्याणकारी कार्यात सहभागी होण्यासाठी प्रोत्साहित करण्यासाठी मक्कल नाला मंद्रमचे उद्घाटन केले. या कार्यक्रमादरम्यान, कार्ती यांनी रक्तदान केले, अपंगांना सायकली दान केल्या, महिलांना शिवणकामाच्या मशीन आणि मुलांना स्कूलबॅग्ज दिल्या. त्यांनी एड्सग्रस्त मुलांना मदत करणाऱ्या वायआर गायतोंडे सेंटर फॉर एड्स रिसर्च अँड एज्युकेशनला ₹ ५०,००० चा चेक सादर केला. २०११ मध्ये, कार्ती लायसोसोमल स्टोरेज रोगाबद्दल जागरूकता वाढवण्यासाठी एक कारण दूत बनले. त्यांनी वंदलूर प्राणीसंग्रहालयात एक पांढरा वाघाचा पिल्लू देखील दत्तक घेतला होता आणि प्राण्याचे संरक्षण आणि संवर्धन करण्यासाठी ₹ ७२,००० चे योगदान दिले होते. त्यांच्या वाढदिवशी, कार्ती अनाथाश्रमांना भेट देतात आणि त्यांना निधी दान करतात.

 संदर्भ 

वर्ग:इ.स. १९७७ मधील जन्म
वर्ग:हयात व्यक्ती
वर्ग:तमिळ चित्रपट अभिनेते
वर्ग:पुरुष चरित्रलेख